**Érintett ajánlattevők:**

KeS Kft.

**Tájékoztatásul kapják:**

Polar Invest Kft.

ELIT Build Korlátolt Felelősségű Társaság

**Tárgy**: Hiánypótlási felhívás és felvilágosítás kérés

**Tisztelt Ajánlattevők!**

A **Bihari János Kulturális Egyesület** (székhely: 1072 Budapest, Akácfa utca 32.), mint a közbeszerzésekről szóló 2015. évi CXLIII. törvény (a továbbiakban: Kbt.) 5. § (4) bekezdése szerinti önkéntes ajánlatkérő (a továbbiakban: Ajánlatkérő1) törvényes képviselője, továbbá a **Budapest Főváros VII. kerület Erzsébetváros Önkormányzata** (székhely: 1073 Budapest Erzsébet krt. 6.) a Kbt. 5. § (1) bekezdés c) pontja szerinti ajánlatkérő (a továbbiakban: Ajánlatkérő2, Ajánlatkérő1 és Ajánlatkérő2 a továbbiakban: Ajánlatkérők) 2020. július 14. napján ***„Az Egyesület által használt épület felújítása”*** a Kbt. 115. § (1) bekezdése szerinti nyílt közbeszerzési eljárást indított.

**Ajánlatkérők tájékoztatják ajánlattevőket, hogy az értékelés alapján a KeS Kft. nyújtotta be a legkedvezőbb ajánlatot.**

Ajánlatkérő az Egyéb közbeszerzési dokumentumok I.3) További információk pontjában foglaltaknak megfelelően tájékoztatja ajánlattevőket, hogy a Kbt. 81. § (4) – (5) bekezdései alapján az ajánlatok értékelését követően kizárólag a legkedvezőbb ajánlat bírálatát végezte el.

**Ajánlatkérő az érintett ajánlattevő által benyújtott ajánlattal összefüggésben hiányosságot, továbbá nem egyértelmű nyilatkozatokat észlelt, amelyekkel kapcsolatban a Kbt. 71. §-a alapján hiánypótlásra, illetve felvilágosításkérés megadására hívja fel az ajánlattevőt.**

**Tisztelt KeS Kft. ajánlattevő!**

1. Ajánlatkérő az egyéb közbeszerzési dokumentumok **I.2) Az ellenszolgáltatás teljesítésének feltételei, illetőleg a vonatkozó jogszabályokra hivatkozás** és a közbeszerzési dokumentumok **III.) Benyújtandó nyilatkozatok és igazolások jegyzéke** pontjában található iratjegyzékben tételesen megnevezte azon dokumentumokat, illetve nyilatkozatokat, melyek az ajánlattételi határidő lejártáigbenyújtandóak, így különösen az alábbi dokumentumokat:

*„Ajánlattevő köteles ajánlatában, így különösen a felolvasólapon is megnevezni a 2. értékelési részszempont tekintetében érintett szakembert és az ajánlatában benyújtani a megnevezett* ***szakember saját kezűleg aláírt szakmai önéletrajzát.*** *A szakmai önéletrajzot olyan módon kell becsatolni, hogy az a jelen részszempont szempontjából releváns – a felolvasólapon feltüntetett hónapokban megadott időtartamú – szakmai gyakorlat megállapítható, ellenőrizhető legyen. Az ajánlatkérő a megajánlás alátámasztásához a közbeszerzési dokumentumok részeként többlettapasztalat igazolására szolgáló* ***szakmai önéletrajz mintát bocsát rendelkezésre, amely a kötelező tartalmi elemeket tartalmazza.)***

***[….]***

***Az Ajánlattevőnek ajánlatát a 2. részszempont tekintetében hónapokban, egész számmal kell megadnia. A nem egész számot tartalmazó megajánlást az ajánlatkérő érvénytelennek minősíti. Amennyiben az adott ajánlattevő által megjelölt szakember nem rendelkezik egy teljes hónapnyi többlet gyakorlati idővel sem, megajánlása 0, amelyre az értékelés során 0 pontot kap.***

***Ajánlatkérő a többlettapasztalat keretében csak az egész hónapokat veszi figyelembe, a törthónapokat nem számítja bele a többlettapasztalat időtartamába (a törthónapokat a napok száma alapján nem összegzi egész hónappá!)****, így kéri ajánlattevőket, hogy a nyilatkozatokat ennek megfelelően szíveskedjenek benyújtani.* ***(Lehetőség szerint csak az egész hónapok kerüljenek feltüntetésre [év/hónap] lebontásban!)***

***Ajánlatkérő e helyen is felhívja az ajánlattevők figyelmét, hogy a jelen pontban meghatározott értékelési szempont igazolására ajánlatkérő önéletrajz mintát bocsájt rendelkezésre annak érdekében, hogy a többlettapasztalat igazolását ajánlatkérő megfelelően értékelni és ellenőrizni tudja, elválasztva az alkalmasság körében előírt minimumkövetelmények való megfelelés ellenőrzésétől.***

***Ajánlatkérő előírja, hogy a szakmai önéletrajzban a szakmai gyakorlat legalább év/hónap részletezettséggel (eleje-vége), valamint a teljesítés tárgya (munka / épület megnevezése, szakmai gyakorlat, elvégzett feladat bemutatása) kerüljön bemutatásra.***

*Benyújtandó iratok jegyzéke:*

*[…]*

|  |  |
| --- | --- |
|  | ***Szakember szakmai önéletrajza*** *a 2. értékelési részszempont szerinti megajánlás alátámasztásához (2. számú melléklet)*  *Az eljárást megindító felhívás III.1.3) pont M.1. alkalmassági minimumkövetelményre megajánlott szakember tekintetében.* |

Ajánlattevő ajánlatában nem nyújtotta be a szakember szakmai önéletrajzát.

**Ajánlatkérő ezúton hívja fel Ajánlattevőt, hogy hiánypótlás keretében nyújtsa be az ajánlattételi felhívás III.1.3) pont M.1. alkalmassági minimumkövetelményre megajánlott szakember szakmai önéletrajzát a 2. értékelési részszempont szerinti megajánlás (36 hónap) alátámasztásául.**

\*\*\*

1. Ajánlatkérő az egyéb közbeszerzési dokumentumok **4) További információk pontjában**, valamint a közbeszerzési dokumentumok **III.) Benyújtandó nyilatkozatok és igazolások jegyzéke** pontjában található iratjegyzékben tételesen megnevezte azon dokumentumokat, illetve nyilatkozatokat, melyek az ajánlattételi határidő lejártáigbenyújtandóak, így különösen az alábbi dokumentumokat:

*„ 3) Ajánlattevőnek ajánlatában az alábbi nyilatkozatokat és dokumentumokat szükséges benyújtania:*

* *az eljárást megindító felhívás III.1.3) M.1. pontjára bemutatott szakember saját kezűleg aláírt rendelkezésre állási nyilatkozata;*

*Benyújtandó iratok jegyzéke:*

*[…]*

|  |  |
| --- | --- |
|  | M.1. alkalmassági követelmények (M.1.) igazolására  **Szakember saját kezűleg aláírt nyilatkozata rendelkezésre állásáról** (4. számú melléklet) |

Ajánlattevő ajánlatában nem nyújtotta be a szakember rendelkezésre állási nyilatkozatát.

**Ajánlatkérő ezúton hívja fel Ajánlattevőt, hogy hiánypótlás keretében nyújtsa be a szakember saját kezűleg írt rendelkezésre állási nyilatkozatát.**

\*\*\*

1. Ajánlatkérő a felhívás és az egyéb közbeszerzési dokumentumok **4) További információk pontjában**, valamint a közbeszerzési dokumentumok **III.) Benyújtandó nyilatkozatok és igazolások jegyzéke** pontjában található iratjegyzékben tételesen megnevezte azon dokumentumokat, illetve nyilatkozatokat, melyek az ajánlattételi határidő lejártáigbenyújtandóak, így különösen az alábbi dokumentumokat:

Ajánlattételi felhívás III.1.5) Az ellenszolgáltatás teljesítésének feltételei és / vagy hivatkozás a vonatkozó jogszabályi rendelkezésekre:

*„Az előleg igénybevételére vonatkozó szándékáról ajánlattevő ajánlatában nyilatkozni köteles.*

Közbeszerzési dokumentumok

*„Ajánlattevőnek az előleg igénybevételére vonatkozó szándékáról az ajánlatában nyilatkozni szükséges.”*

*Benyújtandó iratok jegyzéke:*

*[…]*

|  |  |
| --- | --- |
|  | ***Nyilatkozat előleg igénybevételéről*** *(3. számú melléklet)* |

Ajánlattevő ajánlatában nem nyújtotta be az előleg igénybevételéről szóló nyilatkozatát.

**Ajánlatkérő ezúton hívja fel Ajánlattevőt, hogy hiánypótlás keretében nyújtsa be az előleg igénybevételéről szóló nyilatkozatát.**

\*\*\*

1. Ajánlatkérő a felhívás és az egyéb közbeszerzési dokumentumok **4) További információk pontjában**, valamint a közbeszerzési dokumentumok **III.) Benyújtandó nyilatkozatok és igazolások jegyzéke** pontjában található iratjegyzékben tételesen megnevezte azon dokumentumokat, illetve nyilatkozatokat, melyek az ajánlattételi határidő lejártáigbenyújtandóak, így különösen az alábbi dokumentumokat:

|  |  |
| --- | --- |
|  | *Nyilatkozat felelősségbiztosításról*  *1. számú melléklet* |

Ajánlattevő ajánlatában nem nyújtotta be nyilatkozatát a felelősségbiztosításról.

**Ajánlatkérő ezúton hívja fel Ajánlattevőt, hogy hiánypótlás keretében nyújtsa be nyilatkozatát a felelősségbiztosítással kapcsolatban.**

\*\*\*

**Hiánypótlási és felvilágosítás-megadási határidő:**

**2020. július 29. 13:30**

**Hiánypótlás és felvilágosítás megadás teljesítésének helye:**

A Kbt. 40. § (1) bekezdése szerint a közbeszerzési és koncessziós beszerzési eljárást a közbeszerzésekért felelős miniszter által üzemeltetett egységes, EKR igénybevételével kell lebonyolítani. A 41. § (1) bekezdése szerinti elektronikus kommunikáció - ha e törvény vagy e törvény felhatalmazása alapján alkotott jogszabály eltérően nem rendelkezik - **az EKR-ben történik**. A 41. § (1) bekezdése szerint az ajánlatkérő és a gazdasági szereplők között **a közbeszerzési eljárással kapcsolatos**, e törvényben vagy végrehajtási rendeletében szabályozott **minden nyilatkozat vagy más információ közlése** - ha e törvényből más nem következik - **írásban, elektronikus úton történik**.

**Ajánlatkérő tájékoztatja ajánlattevőket, hogy a hiánypótlásnak, felvilágosításnak a hiánypótlási és felvilágosítás nyújtására rendelkezésre álló határidőig elektronikusan be kell érkeznie az EKR-ben.**

Az Ajánlatkérő kizárólag azokat a hiánypótlásokat (felvilágosításokat) tekinti az előírt határidőre beérkezettnek, amelyek az EKR-ben a fenti határidőig megérkeznek. A határidőn túl és EKR-en kívül érkezett hiánypótlást (felvilágosítást) az Ajánlatkérő érvénytelennek minősíti, és az ajánlatot az ajánlattételi határidő időpontjában benyújtott (eredeti) ajánlat tartalma alapján bírálja el. A késedelmesen beérkező hiánypótlás (felvilágosítás) esetében a késedelem okát és felelősét az Ajánlatkérő nem vizsgálja. Ajánlatkérő a hiánypótlás és felvilágosítás teljesítésével összefüggésben felhívja Ajánlattevő figyelmét az EKR-ben elérhető felhasználói kézikönyvekre.

Budapest, 2020. július 27.

Tisztelettel,

**Bihari János Kulturális Egyesület**

**és**

**Budapest Főváros VII. Kerület Erzsébetváros Önkormányzata**

**megbízásából**

**dr. Kaltenecker Dániel**