**Érintett ajánlattevők:**

KeS Kft.

**Tájékoztatásul kapják:**

Polar Invest Kft.

ELIT Build Korlátolt Felelősségű Társaság

**Tárgy**: Hiánypótlási felhívás és felvilágosítás kérés

**Tisztelt Ajánlattevők!**

A **Bihari János Kulturális Egyesület** (székhely: 1072 Budapest, Akácfa utca 32.), mint a közbeszerzésekről szóló 2015. évi CXLIII. törvény (a továbbiakban: Kbt.) 5. § (4) bekezdése szerinti önkéntes ajánlatkérő (a továbbiakban: Ajánlatkérő1) törvényes képviselője, továbbá a **Budapest Főváros VII. kerület Erzsébetváros Önkormányzata** (székhely: 1073 Budapest Erzsébet krt. 6.) a Kbt. 5. § (1) bekezdés c) pontja szerinti ajánlatkérő (a továbbiakban: Ajánlatkérő2, Ajánlatkérő1 és Ajánlatkérő2 a továbbiakban: Ajánlatkérők) 2020. július 14. napján ***„Az Egyesület által használt épület felújítása”*** a Kbt. 115. § (1) bekezdése szerinti nyílt közbeszerzési eljárást indított.

**Ajánlatkérők korábban tájékoztatták az ajánlattevőket, hogy az értékelés alapján a KeS Kft. nyújtotta be a legkedvezőbb ajánlatot.**

Ajánlatkérő 2020. július 27. napján hiánypótlási felhívást bocsátott ki 2020. július 29. 13:30 perces hiánypótlási határidővel. A hiánypótlási felhívást a KeS Kft. határidőben és megfelelően teljesítette.

Ajánlatkérő jelen felhívással az első hiánypótlással nem érintett tárgykörben újabb hiánypótlást rendel el az alábbiak szerint.

**Tisztelt KeS Kft. ajánlattevő!**

1. Ajánlatkérő az egyéb közbeszerzési dokumentumok **I. Kiegészítés az ajánlattételi felhíváshoz** pontjában **3) További információk pontjában**, valamint a közbeszerzési dokumentumok **II.) Útmutató az ajánlattevők részére** fejezet **3. A GAZDASÁGI SZEREPLŐKRE VONATKOZÓ, FELHÍVÁST KIEGÉSZÍTŐ INFORMÁCIÓK** pontjábanés a közbeszerzési dokumentumok **III.) Benyújtandó nyilatkozatok és igazolások jegyzéke** pontjában található iratjegyzékben tételesen megnevezte azon dokumentumokat, illetve nyilatkozatokat, melyek az ajánlattételi határidő lejártáigbenyújtandóak, így különösen az alábbi dokumentumokat:

**I. Kiegészítés az ajánlattételi felhíváshoz**

**3. TOVÁBBI INFORMÁCIÓK**

*3) Ajánlattevőnek ajánlatában az alábbi nyilatkozatokat és dokumentumokat szükséges benyújtania:*

*- a Kbt. 65. § (7) bek. szerint (nemleges tartalommal is) elsősorban az EKR-ben rendelkezésre bocsátott űrlap felhasználásával. Amennyiben a karakterkorlátra tekintettel az EKR űrlap teljes körű kitöltésére nincs lehetőség akkor az EKR űrlap mellőzésével is megteheti a nyilatkozatot az ajánlattevő;*

*- a Kbt. 66. § (6) bek. a) és b) pontja szerint az EKR-ben rendelkezésre bocsátott űrlap felhasználásával;*

*- az ajánlattevőnek és adott esetben az alkalmasság igazolásában részt vevő más szervezetnek az ajánlathoz csatolni kell az ajánlatot aláíró(k) aláírási címpéldányát vagy a 2006. évi V. törvény 9. § (1) bekezdés szerinti aláírás-mintáját, természetes személy, egyéni vállalkozó vagy külföldi illetőségű ajánlattevő, gazdálkodó szervezet esetén az ennek megfeleltethető dokumentumot [pl. teljes bizonyító erejű magánokiratba (két tanú előtt aláírt) vagy ügyvéd/kamarai jogtanácsos/közjegyző előtt tett okiratba foglalt aláírás-mintát];*

**II.) Útmutató az ajánlattevők részére**

**3. A GAZDASÁGI SZEREPLŐKRE VONATKOZÓ, FELHÍVÁST KIEGÉSZÍTŐ INFORMÁCIÓK**

1. *„****Alvállalkozó igénybevétele***

*Alvállalkozó az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve*

1. *azon gazdasági szereplőt, amely tevékenységét kizárólagos jog alapján végzi,*
2. *a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját.*
3. *építési beruházás esetén az építőanyag-eladót.*

*Ajánlatkérő tárgyi közbeszerzési eljárásban előírja a Kbt. 66. § (6) bekezdés szerinti információk ajánlatban történő feltüntetését, melynek alapján az ajánlatban meg kell jelölni:*

1. *a közbeszerzésnek azt a részét (részeit), amelynek teljesítéséhez az ajánlattevő alvállalkozót kíván igénybe venni,*
2. *az ezen részek tekintetében igénybe venni kívánt és az ajánlat benyújtásakor már ismert alvállalkozókat.*

*Ajánlatkérő előírja, hogy az ajánlatban nemleges nyilatkozat is csatolandó, abban az esetben, ha ajánlattevő nem kíván alvállalkozót igénybe venni a szerződés teljesítéséhez.*

1. ***Alkalmasság igazolásában részt vevő más szervezet vagy személy***

*Az előírt alkalmassági követelményeknek az ajánlattevők bármely más szervezet vagy személy kapacitására támaszkodva is megfelelhetnek, a közöttük fennálló kapcsolat jogi jellegétől függetlenül.*

*Ebben az esetben meg kell jelölni az ajánlatban ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt vagy követelményeket, amelynek igazolása érdekében az ajánlattevő e szervezet erőforrására vagy arra is támaszkodik.*

*Az a szervezet, amelynek adatait az ajánlattevő* ***a gazdasági és pénzügyi alkalmasság igazolásához*** *felhasználja, a Ptk. 6:419. §-ában foglaltak szerint kezesként felel az ajánlatkérőt az ajánlattevő teljesítésének elmaradásával vagy hibás teljesítésével összefüggésben ért kár megtérítéséért [Kbt. 65. § (8) bekezdés].*

*A* ***műszaki szakmai alkalmasság igazolása*** *esetén csatolni kell az ajánlatban a kapacitásait rendelkezésre bocsátó szervezet olyan* ***szerződéses vagy előszerződésben vállalt kötelezettségvállalását tartalmazó okirat****ot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt [Kbt. 65. § (7) bekezdés].*

*Az előírt, releváns szakmai tapasztalatot igazoló* ***referenciák****ra vonatkozó követelmény teljesítésének igazolására a gazdasági szereplő csak akkor veheti igénybe más szervezet kapacitásait, ha az adott szervezet olyan mértékben részt vesz a szerződés, vagy a szerződés azon részének teljesítésében, amelyhez e kapacitásokra szükség van, amely -* ***az ajánlattevő saját kapacitásával együtt - biztosítja az alkalmassági követelményben elvárt szaktudás, illetve szakmai tapasztalat érvényesülését a teljesítésben.***

*A kapacitásait rendelkezésre bocsátó szervezet kötelezettségvállalásának* ***a referenciákra vonatkozó követelmény teljesítését igazoló más szervezet tekintetében azt kell alátámasztania, hogy ez a szervezet ténylegesen részt vesz a szerződés teljesítésében,******az Ajánlatkérő a szerződés teljesítése során köteles ellenőrizni, hogy a teljesítésbe történő bevonás mértéke e bekezdésekben foglaltaknak megfelel.***

[…]

**10. Alkalmasság igazolása**

*Ha az előírt alkalmassági követelményeknek az ajánlattevő* ***más szervezet kapacitására támaszkodva felel meg****, e szervezetnek az alkalmassági követelmények tekintetében az előírt igazolási módokkal azonos módon kell igazolnia az adott alkalmassági feltételnek történő megfelelést.*

[…]

**III.) Benyújtandó nyilatkozatok és igazolások jegyzéke***:*

[…]

|  |  |
| --- | --- |
| 3. | **Nyilatkozat a Kbt. 66. § (6) bekezdés a)-b) pontjaira**  (EKR-ben kitöltött elektronikus űrlap alkalmazásával) |
| 4. | **Nyilatkozat a Kbt. 65. § (7) bekezdésében foglaltakra**  (EKR-ben kitöltött elektronikus űrlap alkalmazásával) |
| 5. | Műszaki-szakmai alkalmasság más szervezet erőforrásainak bevonásával történő igazolása esetén: **A kapacitásait rendelkezésre bocsátó szervezettel kötött szerződés, előszerződés vagy más formában** (Kbt. 65. § (7) bekezdés alapján) - amennyiben releváns |

Ajánlattevő ajánlatában a Kbt. 66. § (6) bekezdése szerinti nyilatkozatában akként nyilatkozott, hogy nem vesz igénybe alvállalkozót. Ajánlattevő a Kbt. 65. § (7) bekezdése szerinti nyilatkozatában akként nyilatkozott, hogy nem támaszkodik más szervezet kapacitásaira. Ajánlattevő a Nyilatkozat a bemutatott szakemberről elnevezésű nyilatkozatában akként nyilatkozott, hogy P. Margitot egyéb megbízási szerződéssel vonja be az eljárásba. Ajánlattevő a fenti nyilatkozatai alapján – következetesen - nem csatolta a kapacitásait rendelkezésre bocsátó szervezettel kötött szerződést, előszerződést vagy más formában vállalt kötelezettségvállalást, holott P. Margit a Kbt. 3. § 2. pontja, a 65. § (7) pontja alapján az ajánlattevő alvállalkozójának és kapacitást nyújtó szervezetének minősül, ahogyan ezt az Ajánlatkérő az ajánlattételi felhívásban és a közbeszerzési dokumentumokban is rögzítette.

**Ajánlatkérő ezúton hívja fel Ajánlattevőt, hogy hiánypótlás keretében oldja fel a nyilatkozatok közötti ellentmondást és javítsa illetve nyújtsa be az alábbi dokumentumokat**

* **javítsa az EKR-ben a Kbt. 66. § (6) bekezdés a)- b) pontjára vonatkozó nyilatkozatát, akként, hogy abban alvállalkozóként nevezi meg P. Margitot, mint magánszemélyt vagy mint adószámos magánszemélyt, akit az *Ajánlattételi felhívás III.1.3) M.1. pontja szerinti MV-É felelős műszaki vezetői tevékenység ellátása érdekében kíván igénybe venni***
* **javítsa az EKR-ben a Kbt. 65. § (7) bekezdésére vonatkozó nyilatkozatát, akként, hogy abban kapacitást nyújtó személyként nevezi meg P. Margitot, mint magánszemélyt vagy mint adószámos magánszemélyt és jelölje meg az *Eljárást megindító felhívás alkalmassági követelményt előíró pontja, illetve az alkalmassági követelmény száma*** (Ajánlattételi felhívás III.1.3) M.1. pontja)
* **nyújtsa be a Kbt. 65. § (7) bekezdése szerinti kapacitásait rendelkezésre bocsátó szervezettel (P. Margit) olyan szerződésben, előszerződésben vagy más formában vállalt kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.**

Ezen utóbbi dokumentummal kapcsolatban felhívom az érintett ajánlattő szíves figyelmét, a Közbeszerzési Dokumentum alábbi előírásaira: *A Kbt. 65. § (12) bekezdése értelmében az alkalmasság igazolásához igénybe vett, az ajánlattevőn vagy részvételre jelentkezőn kívüli más szervezet részéről a Kbt. 65. § (7) bekezdése szerint csatolandó, kötelezettségvállalást tartalmazó okiratnak tartalmaznia kell - a Kbt. 65. § (8) bekezdése szerinti szervezet részéről az ajánlatban, vagy több szakaszból álló eljárásban a részvételi jelentkezésben csatolni kell - az ajánlattevő vagy részvételre jelentkező részére szóló* ***meghatalmazást arra, hogy az EKR-ben elektronikus úton teendő nyilatkozatok megtételekor az adott szervezet képviseletében eljárhat****.*

\*\*\*

1. Ajánlatkérő az egyéb közbeszerzési dokumentumok **4) További információk pontjában**, valamint a közbeszerzési dokumentumok **III.) Benyújtandó nyilatkozatok és igazolások jegyzéke** pontjában található iratjegyzékben tételesen megnevezte azon dokumentumokat, illetve nyilatkozatokat, melyek az ajánlattételi határidő lejártáigbenyújtandóak, így különösen az alábbi dokumentumokat:

*„ 3) Ajánlattevőnek ajánlatában az alábbi nyilatkozatokat és dokumentumokat szükséges benyújtania:*

* *az eljárást megindító felhívás III.1.3) M.1. pontjára bemutatott szakember saját kezűleg aláírt rendelkezésre állási nyilatkozata;*

*Benyújtandó iratok jegyzéke:*

*[…]*

|  |  |
| --- | --- |
|  | M.1. alkalmassági követelmények (M.1.) igazolására  **Szakember saját kezűleg aláírt nyilatkozata rendelkezésre állásáról** (4. számú melléklet) |

Ajánlattevő ajánlatában nem nyújtotta be a szakember rendelkezésre állási nyilatkozatát.

**Ajánlatkérő ezúton hívja fel Ajánlattevőt, hogy hiánypótlás keretében nyújtsa be a szakember saját kezűleg írt rendelkezésre állási nyilatkozatát.**

\*\*\*

**Hiánypótlási és felvilágosítás-megadási határidő:**

**2020. augusztus 4. 11:00**

**Hiánypótlás és felvilágosítás megadás teljesítésének helye:**

A Kbt. 40. § (1) bekezdése szerint a közbeszerzési és koncessziós beszerzési eljárást a közbeszerzésekért felelős miniszter által üzemeltetett egységes, EKR igénybevételével kell lebonyolítani. A 41. § (1) bekezdése szerinti elektronikus kommunikáció - ha e törvény vagy e törvény felhatalmazása alapján alkotott jogszabály eltérően nem rendelkezik - **az EKR-ben történik**. A 41. § (1) bekezdése szerint az ajánlatkérő és a gazdasági szereplők között **a közbeszerzési eljárással kapcsolatos**, e törvényben vagy végrehajtási rendeletében szabályozott **minden nyilatkozat vagy más információ közlése** - ha e törvényből más nem következik - **írásban, elektronikus úton történik**.

**Ajánlatkérő tájékoztatja ajánlattevőket, hogy a hiánypótlásnak, felvilágosításnak a hiánypótlási és felvilágosítás nyújtására rendelkezésre álló határidőig elektronikusan be kell érkeznie az EKR-ben.**

Az Ajánlatkérő kizárólag azokat a hiánypótlásokat (felvilágosításokat) tekinti az előírt határidőre beérkezettnek, amelyek az EKR-ben a fenti határidőig megérkeznek. A határidőn túl és EKR-en kívül érkezett hiánypótlást (felvilágosítást) az Ajánlatkérő érvénytelennek minősíti, és az ajánlatot az ajánlattételi határidő időpontjában benyújtott (eredeti) ajánlat tartalma alapján bírálja el. A késedelmesen beérkező hiánypótlás (felvilágosítás) esetében a késedelem okát és felelősét az Ajánlatkérő nem vizsgálja. Ajánlatkérő a hiánypótlás és felvilágosítás teljesítésével összefüggésben felhívja Ajánlattevő figyelmét az EKR-ben elérhető felhasználói kézikönyvekre.

Budapest, 2020. július 31.

Tisztelettel,

**Bihari János Kulturális Egyesület**

**és**

**Budapest Főváros VII. Kerület Erzsébetváros Önkormányzata**

**megbízásából**

**dr. Kaltenecker Dániel**

**ECOVIS Hungary Legal**