**VÁLLALKOZÁSI SZERZŐDÉS**

(a továbbiakban: Szerződés)

amely létrejött egyrészről az

|  |  |
| --- | --- |
| cégnév: | **Bihari János Kulturális Egyesület** |
| székhely: | 1072 Budapest, Akácfa utca 32 |
| nyilvántartási szám: | 01-02-0002976 |
| adószám: | 19638768-2-42 |
| képviseli: | **Boross Sándor elnök** |

mint Megrendelő1

és

|  |  |
| --- | --- |
| cégnév: | **Budapest Főváros VII. kerület Erzsébetváros Önkormányzata** |
| székhely: | 1073 Budapest Erzsébet krt. 6. |
| államháztartási nyilvántartási szám: | 745268 |
| adószám: | 15735708-2-42 |
| képviseli: | **Niedermüller Péter polgármester** |

mint Megrendelő2

(Megrendelő1 és Megrendelő2a továbbiakban: Megrendelők)

másrészről a

|  |  |
| --- | --- |
| cégnév: | **KeS Építőipari Szolgáltató Korlátolt Felelősségű Társaság** |
| székhely: | 1172 Budapest, Kopolya utca 80. |
| cégjegyzékszám: | 01-09-692574 |
| adószám: | 12559415-2-42 |
| számlavezető bank: | Budapest Bank Zrt. |
| számlaszám: | 10102093-78737600-01004009 |
| képviseli: | **Kovács Sándor ügyvezető** |

mint vállalkozó (a továbbiakban: Vállalkozó)

(a továbbiakban Fél, vagy együttesen Szerződő Felek) között, alulírott helyen és napon, az alábbi feltételek szerint:

**1. Előzmények**

**1.1.** A Megrendelő, mint ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) 115. § -a szerinti nyílt közbeszerzési eljárást folytatott le a **„Az Egyesület által használt épület felújítása”** tárgyában, amelynek nyertes ajánlattevője a Vállalkozó.

**1.2.** Szerződő Felek rögzítik, hogy a Szerződést a Kbt. rendelkezései alapján, a Szerződés 1.1. pontjában hivatkozott közbeszerzési eljárásra tekintettel, annak részeként írják alá. A közbeszerzési eljárás dokumentumai a Szerződés elválaszthatatlan részét képezik, (akkor is, ha azok fizikailag nem kerülnek a Szerződéshez csatolásra), különös tekintettel az Ajánlattételi felhívás és a Közbeszerzési Dokumentum (illetve azok esetleges módosításai), továbbá az esetleges Kiegészítő tájékoztatások.

**1.3.** A Kbt. 131. § (2) bekezdésének eleget téve Felek rögzítik, hogy a szerződés részét képezi a Vállalkozó ajánlata, így a nyertes ajánlat értékelésre kerülő tartalmi elemei a jelen szerződés részét, azaz a Vállalkozó kötelezettségét képezik.

**2. A Szerződés tárgya**

**2.1.** A Megrendelők megrendelik, a Vállalkozó pedig elvállalja a **„Az Egyesület által használt épület felújítása”** tárgyú munkateljes körű, terv szerinti elkészítését a Szerződés és annak elválaszthatatlan részét képező (1. melléklet) Ajánlattételi felhívás, Közbeszerzési Dokumentum, valamint a Vállalkozó nyertes ajánlata szerint.

**2.2.** A Vállalkozó a Szerződés aláírásával kijelenti, hogy a Szerződés tárgya szerinti munka végrehajtásához szükséges terveket, műszaki dokumentációkat a feladat elvégzéséhez szükséges mélységben, teljes körűen megismerte, ellenőrizte. A Vállalkozó kijelenti továbbá, hogy az Ajánlati Árat ezen ismeretek birtokában, kellően nagy szakmai tapasztalatára alapozva állapította meg, illetve alakította ki, továbbá figyelembe vette a kivitelezési munka funkciójának, céljainak megfelelő munkákat, valamint a műszaki és igényszintbeli bizonytalanságokat is.

**2.3.** A Vállalkozó minderre tekintettel elfogadja, és tudomásul veszi, hogy az ajánlattételi felhívásban, a közbeszerzési dokumentumban, valamint a Vállalkozó nyertes ajánlatában későbbiek során felismert esetleges hibákra, hiányosságokra a Szerződés megkötését követően nem hivatkozhat, s ilyen alapon igényt a Megrendelővel szemben nem érvényesíthet. A Szerződés megkötését követően a Vállalkozó viseli annak jogkövetkezményét, amely az ajánlattételi felhívásban, a közbeszerzési dokumentumban, valamint a Vállalkozó nyertes ajánlatában olyan hiányosságából adódik, melyet a Vállalkozónak a fenti szakmai gondosság mellett észlelnie kellett volna, de az ajánlati kötöttség beállta előtt nem jelzett.

**2.4.** A Szerződés tárgya magában foglalja az összes olyan munkát és költséget, amely a Szerződés tárgya szerinti feladat komplett, megvalósításához szükségesek, ideértve a Szerződés **5.1.6.** pontjában rögzített dokumentumok elkészítését, beszerzését és a Megrendelőnek történő átadását is. A kivitelezés során a Vállalkozónak el kell végeznie minden olyan kivitelezési és járulékos munkát, beleértve a komplettséghez szükséges anyagok, berendezések, eszközök biztosítását, melyek szükségesek a vonatkozó szabványoknak, hatósági és közmű előírásoknak való megfeleléshez, és az azokban előírt feltételek alkalmazásához.

**2.5.** A Szerződés kiterjed azokra a munkafolyamatokra is, amelyek az ajánlattételi felhívásban, a közbeszerzési dokumentumban, valamint a Vállalkozó nyertes ajánlatában, a Szerződésben, illetve a mellékleteiben külön nevesítve nincsenek ugyan, de az elvállalt munkák komplett, megvalósításához műszaki szükségszerűségből eredően hozzátartoznak. Ezen munkák pótmunkának nem minősülnek, így a Vállalkozó nyertes ajánlatában megadott ajánlati árát nem növelik.

**3. Szerződéses ár**

**3.1.** A Szerződés tárgyát képező feladatok teljes és hibátlan, valamint határidőre való teljesítése esetére a Szerződő Felek a Vállalkozó Ajánlati Árát, mint egyösszegű fix egységárakon alapuló átalányárat fogadják el. A szerződéses árat (a továbbiakban: Szerződéses Ár) a Vállalkozó Ajánlati Ára képezi.

|  |  |
| --- | --- |
| Szerződéses Ár (nettó Ft) | 70 786 625 Ft |
| ÁFA | 19 112 389 Ft |
| Szerződéses Ár + ÁFA  (bruttó Ft) | 89 899 014 Ft |

**3.2.** Az ÁFA bevallása és a megfizetése a hatályos adójogszabályok szerint történik.

**3.3.** Az Ajánlati Ár a Vállalkozó valamennyi költségét, díját, készkiadását stb. tartalmazza. A Vállalkozó kijelenti, hogy az Ajánlati Ár fix egységárakon alapuló átalányár. A Vállalkozó az Ajánlati Árért teljes körűen (ideértve az esetleg felmerülő többlet- és a Szerződés teljes körű megvalósításához szükséges munkákat is) vállalkozik a Szerződés tárgyát képező feladatok megvalósítására.

**3.4.** A Vállalkozó kötelezettséget vállal a szolgáltatás teljességéért és hiánytalanságáért, főleg azon tételek esetében melyek nincsenek előírva a közbeszerzési dokumentumokban, viszont a szakmai szokások és a technika mai állása szerint hozzátartoznak a Szerződés tárgyát képező feladatok kifogástalan teljes körű kivitelezéséhez és a Vállalkozót terhelő egyéb szerződéses kötelezettségek teljesítéséhez.

**3.5.** A Szerződés hatálya alatt a Vállalkozó az árait (sem a munkadíjat, sem az anyagárat) semmiféle jogcímen nem emelheti.

**4. A teljesítési határidő, teljesítés helye**

4.1. Kezdés: Megrendelő a munkaterületet a szerződés hatálybalépésének napját követő napon adja át a Vállalkozó részére.

4.2. Részhatáridő

|  |  |  |
| --- | --- | --- |
| rész | határidő | műszaki tartalom |
| 1. részhatáridő | az építési munkaterület átadás-átvételétől számított 90 naptári nap | A kivitelezési munkák 100%-os készültségi foka, a műszaki átadás-átvétel megkezdése |

4.3. Véghatáridő:

Az építési munkaterület átadás-átvételétől számított 110 naptári nap– (kötbérterhes), a műszaki átadás-átvételi eljárása lezárását követően a munkákról készült 11.4. pontban részletezett dokumentumok és dokumentációk átadása a Megrendelőnek, amely a munkák teljes körű műszaki tartalommal történő teljesítését jelenti.

4.4. Teljesítés helye:

Budapest VII. ker. Akácfa utca 32., (Hrsz.: 34317) sz. alatt található épület 2. és 3. emelet

**5. Általános rendelkezések**

**A Vállalkozó**

***5.1. A Vállalkozó fő kötelezettségei***

**5.1.1.** A Vállalkozó fő kötelezettsége a Szerződésben meghatározott munkáknak a vonatkozó, hatályos jogszabályokban, a magyar szabványokban, a műszaki előírásokban, a Vállalkozó részére átadott és általa megismert dokumentációkban, valamint a Szerződés szerinti munkákra vonatkozó műszaki specifikációban előírt műszaki tartalomban és minőségben, a Szerződésben meghatározott és megjelölt befejezési határidőig, valamint a Szerződésben meghatározott mennyiségben történő elvégzése. A Vállalkozó feladata a körültekintő munkavégzéséhez a munkaterült megtekintése, és a munka megkezdéséhez szükséges feltárások, közműkiváltások, vagy egyéb intézkedések jelzése Megrendelők irányába. A Vállalkozó feladata, hogy a sportpályák megépítéséhez szükséges anyagok, építő elemek stb. teljesítési helyre történő biztonságos szállításáról gondoskodjon.

**5.1.2.** A Vállalkozó fő kötelezettsége továbbá, hogy a feladat elvégzése teljes időtartama alatt olyan, a Szerződésben nevesített munkahelyi vezetőt biztosítson, aki a munka egészét irányítja és a különféle szakmák tevékenységeit összehangolja. A Vállalkozó köteles a munkahelyi vezető távolléte esetén a munkahelyi vezető helyettesítéséről gondoskodni.

**5.1.3.** A Vállalkozó fő kötelezettsége továbbá, hogy a feladat elvégzéséhez szükséges megfelelő létszámú és szakmai összetételű szakembert biztosítson a munka megkezdésétől annak teljes folyamatán keresztül a befejezéséig.

**5.1.4.** A Vállalkozó fő kötelezettsége továbbá, hogy a munka elvégzéséhez szükséges biztonságos, a használathoz szükséges és érvényes dokumentumokkal rendelkező gépjárműveket, gépeket, eszközöket, berendezéseket megfelelő mennyiségben, minőségben, összetételben, kapacitásban biztosítsa a munka megkezdésétől, annak teljes folyamatán keresztül a befejezésig.

**5.1.5.** A Vállalkozó fő kötelessége továbbá, hogy a tevékenysége, munkavégzése megkezdéséhez, ellátásához és átadásához szükséges és szokásos dokumentumok (építési napló, beépített anyagok teljesítménynyilatkozatai, illetve megfelelőségi nyilatkozatai, kivitelezői nyilatkozat, felelős műszaki vezető nyilatkozata, használati és karbantartási útmutató, továbbá a Megrendelők képviselője által a projekt megvalósulása során kért további dokumentumok, stb.) elkészítése, a Megrendelőkkel történő jóváhagyatása, igazoltatása.

**5.1.6.** A Vállalkozó Építési Naplót (a továbbiakban: napló) a munkaterület átadás-átvételének időpontjától köteles vezetni és Megrendelők által kijelölt helyen tartani. Az esetleges tervtől eltérő kivitelezést a Vállalkozó a Megrendelőkkel egyezteti és azt a naplóban rögzíti. A naplóban kell rögzíteni a szerződés szerinti teljesítéseket és vizsgálatokat. A naplóba bejegyzéseket a helyszíni képviselettel megbízottak közül csak azok tehetnek, akiknek a nevét a naplóban feltüntették. A szerződés tárgyának teljesítése során a kapcsolattartás a naplón keresztül történik.

**5.1.7.** A Vállalkozó fő kötelezettsége továbbá, hogy az általa, illetve a Megrendelők által feltárt, megállapított hibákat a megjelölt határidőben és megfelelő minőségben kijavítsa, illetőleg jótállási, szavatossági kötelezettségeinek eleget tegyen.

**5.1.8.** A Vállalkozó fő kötelezettsége továbbá mindazon információk átadása, dokumentációk (bizonylatok, minősítések stb.) vezetése, megőrzése, megfelelő mennyiségben és formában történő átadása, amelyeknek elkészítését, átadását, megőrzését a Megrendelők igénylik, és/vagy jogszabályok előírják, ideértve a Megrendelők utasításainak betartását a minőségbiztosítással kapcsolatban.

**5.1.9.** A Vállalkozó fő kötelezettsége megtenni a jogszabályban előírt intézkedéseket a környezet védelmére a munkaterületen és azon kívül, valamint elkerülni a személyek, közvagyon vagy egyebek károsodását és sérülését, amely légszennyezés, zaj, vagy egyéb okból, ami a Vállalkozó tevékenysége következtében keletkezik.

**5.1.10.** A Vállalkozó köteles betartani a munka során a hulladékok gyűjtési, és a befogadónak/ártalmatlanítónak történő átadás szabályait, melyeket a jogszabályok előírnak. Ezen kötelezettség a Vállalkozó Alvállalkozóira is vonatkozik.

**5.1.11.** A Vállalkozó köteles a munka elvégzése során dátummal ellátott fotódokumentációt készíteni. A fotódokumentációnak mindenképpen tartalmaznia kell a munka végén készített fényképeket.

**5.1.12.** A Vállalkozó felelős és helytállásra köteles a munka végzése során általa harmadik félnek okozott kárért.

***5.2. A Megrendelők fő kötelezettsége***

**5.2.1.** A Megrendelők fő kötelezettsége a munkaterületnek a Szerződésben rögzített határidőben és a munka megkezdésére alkalmas, megközelíthető állapotban történő átadásában közreműködni, a Vállalkozó részére.

**5.2.3.** A Megrendelők fő kötelezettsége az igazolt teljesítés alapján a Vállalkozó esedékes számlájának határidőben és hiánytalanul történő kifizetése.

**6. A munka végrehajtásával és a munkavégzéssel kapcsolatos feltételek**

**6.1.** A Vállalkozónak a Megrendelők utasításait, az utasításban megjelölt módon, mértékben és határidőben végre kell hajtania. A Megrendelők által meghatározott határidőnek szakmai, technológiai szempontból megfelelő időt kell biztosítani az utasítás végrehajtására. Megrendelők utasítása nem teheti a teljesítést terhesebbé. A Vállalkozó köteles haladéktalanul a Megrendelők minden olyan utasítását végrehajtani, amely életben és/vagy vagyonban keletkező kárt, vagy más károsodást előz meg, hárít el vagy enyhít.

**6.2.** A Vállalkozó a munkaterületet a Szerződés **4.1.** pontjában szereplő határidőig köteles átvenni a Megrendelőktől. A munkaterület átadás-átvételét a Szerződő Felek az építési naplóban rögzítik. A Vállalkozó kivitelezéshez szükséges elektromos-, víz és közmű ellátást Megrendelők biztosítják. A Vállalkozó kötelessége a részére átadott munkaterületet szükség esetén körülkeríteni és felelős őrzéséről gondoskodni. A Vállalkozó köteles a műszaki átadás-átvételi eljárás lezárása előtt az eredeti állapotot – a Szerződés szerinti műszaki tartalom kivételével – helyreállítani.

**6.3.** Amennyiben a Vállalkozónak a munkavégzéshez közterület igénybevételére, útburkolatbontásra, forgalomelterelésére, ideiglenes forgalomtechnikára van szükség, úgy az ahhoz kapcsolódó engedélyek beszerzése a Vállalkozó feladata. A közterület használattal, útburkolatbontással, ideiglenes forgalomtechnikai terv készítésével, annak engedélyeztetésével, kitáblázásával kapcsolatos költségek a Vállalkozót terhelik.

**6.4.** A Vállalkozó együttműködési kötelezettsége kiterjed a tervekben fellelt műszaki hiányosságokkal kapcsolatos észrevételezésre, tekintet nélkül arra, hogy az a minőséggel, mennyiséggel, anyaggal vagy technológiával kapcsolatos. Az esetleges viták a munkavégzést és a projekt befejezését nem hátráltathatják, nem halasztó hatályúak a munkavégzésére, a Vállalkozó a munkákat nem állíthatja le. A vitás kérdések rendezése a Megrendelők feladata. A vitás kérdésekben a Megrendelők véleménye az irányadó.

**6.5.** A Vállalkozó építési napló vezetésére kötelezett. Megrendelők az építési naplót ellenőrzik. Az építési napló vezetésére a 191/2009. (IX.15.) Korm. rendelet előírásai az irányadók.

**6.6.** A Megrendelők és a Vállalkozó képviselői a kapcsolatot elsősorban írásban tartják.

**6.7.** A Vállalkozó tudomásul veszi, hogy a Szerződés tárgyát képező munkák elvégzésével egyidejűleg az ingatlanon, ingatlanban más kivitelezők, szervezetek is dolgozhatnak, ezért mind a munka- és balesetvédelem, mind a saját eszközök, berendezések vagyonvédelmére külön hangsúlyt kell fordítania. A Vállalkozó köteles a többi vállalkozóval szorosan együttműködni.

***6.8. A munkavégzés személyi feltételei.***

**6.8.1.** A Vállalkozó tudomásul veszi, hogy munkaerőt kizárólag a hatályos jogszabályok szigorú betartásával alkalmazhat, akik helyszíni felügyelete a Vállalkozó feladata.

**6.8.2.** A Vállalkozó köteles a Szerződés teljesítése során olyan mennyiségű és szakmai összetételű irányító szakembereket biztosítani, hogy a munka megfelelő szervezettsége, mennyiségi és minőségi ellenőrzése a Szerződés hatálya alatt folyamatosan fennálljon.

**6.8.3.** Amennyiben a munka előrehaladása olyan eltérést mutat, ami a véghatáridő betartását veszélyezteti, illetve az eltérés megszüntetésére szükséges intézkedéseket a Vállalkozó elmulasztja, a Megrendelők jogosultak a hiányzó erőforrásnak a – Vállalkozó költségére, felelősségére, kockázatára történő – pótlására. A Vállalkozó a Megrendelők által ilyen módon pótolt hiányzó kapacitást biztosító gazdasági társasággal köteles a Szerződés feltételrendszerével egyező alvállalkozói szerződést kötni.

**6.8.4.** A Vállalkozó pihenőnapokon, hivatalos munkaszüneti napokon, illetőleg éjszaka főszabály szerint munkát nem végezhet. Rendkívüli munkavégzésre csak a jogszabályok betartása mellett a Megrendelői írásos utasítása vagy előzetes írásos hozzájárulása alapján kerülhet sor.

**6.8.5.** A Vállalkozó a feladatát köteles teljesíteni. A Vállalkozó alvállalkozók bevonására jogosult. A Vállalkozó alvállalkozó(k) bevonása esetén is teljes körűen és közvetlenül felelős a Szerződésben foglalt kötelezettségek teljesítéséért. A Vállalkozó jótáll azért, hogy a bevont alvállalkozó, szervezet rendelkezik minden olyan képesítéssel, engedéllyel és jogosítvánnyal, amely a Szerződés szerinti feladatai teljesítéséhez szükséges.

***6.9. Az alvállalkozásba adás feltételei***

**6.9.1.** A Vállalkozó a Szerződés teljesítéséhez kizárólag az ajánlatában megjelölt valamint a 6.9.2. pont szerint bejelentett alvállalkozó közreműködését veheti igénybe, egyúttal köteles közreműködni a Szerződés teljesítésében az olyan alvállalkozó (a továbbiakban: Alvállalkozó), aki/amely a közbeszerzési eljárás során a Vállalkozó alkalmasságának igazolásában szerepelt.

**6.9.2.** A Vállalkozó köteles a Megrendelőknek a teljesítés során minden olyan – akár a korábban megjelölt Alvállalkozó helyett igénybe venni kívánt – Alvállalkozó bevonását bejelenteni, ahhoz a Megrendelők hozzájárulását kérni, amelyet az ajánlatában nem nevezett meg, továbbá a bejelentéssel együtt a Vállalkozó köteles nyilatkozni arról, hogy az általa igénybe venni kívánt Alvállalkozó nem áll az ajánlattételi felhívásban megjelölt kizáró okok hatálya alatt.

**6.9.3.** Ha a Szerződés megkötését követően – a szerződéskötéskor előre nem látható ok következtében – beállott lényeges körülmény, vagy az Alvállalkozó bizonyítható hibás teljesítése miatt a Szerződés, vagy annak egy része nem lenne teljesíthető a közbeszerzési eljárás során az alkalmasság igazolására igénybe vett Alvállalkozóval, úgy kizárólag a Megrendelők hozzájárulásával a Vállalkozó más Alvállalkozót is igénybe vehet a teljesítéshez, amennyiben a Vállalkozó az új Alvállalkozóval együtt is megfelel azoknak az alkalmassági követelményeknek, melyeknek a Vállalkozó a közbeszerzési eljárásban az adott Alvállalkozóval együtt felelt meg. A Megrendelők indoklás nélkül is jogosultak megtagadni a közbeszerzési eljárás során benyújtott ajánlatban nem szereplő Alvállalkozó bevonását. A Vállalkozónak az Alvállalkozó bevonásával kapcsolatos bejelentésből, illetve az Alvállalkozói bevonás elutasításából eredő késedelme a Vállalkozónak felróható oknak számít, arra hivatkozva Vállalkozó nem jogosult határidő módosításra.

**6.9.4.** Az Alvállalkozó személye a Szerződés 6.9.3. pontjában foglalt módon sem módosítható olyan esetben, amelyben egy meghatározott Alvállalkozó igénybevétele az érintett szolgáltatás sajátos tulajdonságait figyelembe véve a közbeszerzési eljárásban az ajánlatok értékelésekor meghatározó körülménynek minősült.

**6.9.5.** A Szerződés teljesítésében a Vállalkozó vagy a nem természetes személy Alvállalkozó jogutódja is részt vehet, amennyiben ezek valamelyike, mint gazdasági társaság átalakul vagy jogutódlással megszűnik.

**6.9.6.** A Vállalkozó a jogosan igénybe vett Alvállalkozókért úgy felel, mintha a munkát maga végezte volna el, míg Alvállalkozó jogosulatlan igénybevétele esetén felelős minden olyan kárért is, amely anélkül nem következett volna be.

**6.9.7.** A jogszabályszerű munkavégzéshez szükséges szakmai, baleseti, kármegelőzési, kárbejelentési, kárenyhítési kötelezettségek betartása a Vállalkozó feladata. Munkahelyi balesetet a Megrendelők képviselőjének haladéktalanul jelezni kell, és szükség esetén le kell folytatni mindazon eljárást – ideértve a helyszín biztosítását is –, és meg kell tenni mindazon értesítést, amelyet a hatályos jogszabály(ok) ilyen esetben előír(nak). A Vállalkozó köteles a Megrendelőknek a munkavédelmi, a munkabiztonsági, illetve a tűzvédelmi feladtok ellátásáért felelős személyt írásban bejelenteni.

**6.9.8.** A munkaterületen a Vállalkozónak fokozott figyelemmel és gondossággal kell a munkát végeznie, megszerveznie, különösen akkor, ha a munkaterületen más vállalkozók, egyidejű munkavégzése zajlik. A Vállalkozó haladéktalanul köteles jelezni, ha a Megrendelők érdekkörében munkát végző más vállalkozó, tevékenységét a munka és egészség védelmi előírások megszegésével végzi.

**6.9.9.** A Megrendelők nem felelnek a munkabalesetből eredő károkért, költségekért, az azonnali, vagy a jövőben benyújtott, peres, vagy peres eljáráson kívüli anyagi kihatású igényekért, amelyeket a Vállalkozóval szemben támasztanak, kivéve, ha ezen balesetet közvetlenül a Megrendelők okozták.

**6.9.10.** A munkavégzők a munkaterületen csak munkavégzésre alkalmas állapotban tartózkodhatnak. Munkavégzésre alkalmatlan állapot észlelése esetén a Vállalkozó e személy(eke)t haladéktalanul köteles vagy saját hatáskörében, vagy a Megrendelők felhívására eltávolítani, és munkaképes állapotú, megfelelő személlyel pótolni. Amennyiben a munkaképes állapot megítélésében a Megrendelők és a Vállalkozó között vita támad, a Megrendelők képviselőjének döntése irányadó.

**6.9.11.** A Vállalkozó köteles a hatályos munka-, baleset-, tűz- és környezetvédelmi előírások betartására és betartatására. A Vállalkozó köteles az oktatások megszervezésére, és lebonyolítására. Üzemi balesetet a Vállalkozó köteles haladéktalanul a Megrendelőknek és az illetékes szerveknek jelenteni.

**6.10. Pótmunka**

**6.10.1.** Ha a Szerződés teljesítése során pótmunka igény merül fel, úgy ezt a pótmunka felmerüléséről tudomást szerző Fél haladéktalanul köteles írásban közölni a másik szerződő Féllel.

**6.10.2.** A Vállalkozó köteles a felmerült pótmunkáról tételes árajánlatot adni a Megrendelők részére, melynek elfogadása esetén azt a Megrendelők megrendelik. A megrendelés feltétele, hogy jelen Szerződés a Kbt. 141. §-a szerint módosításra kerüljön. Pótmunka elvégzésére kizárólag a Megrendelők írásbeli megrendelése alapján kerülhet sor.

**6.10.3.** A Vállalkozó köteles a szerződésmódosítás szerint megrendelt pótmunkát elvégezni, és azt a Megrendelők által elfogadott árajánlat alapján jogosult elszámolni.

**6.10.4.** A pótmunka mennyiségi, minőségi követelményeire, a késedelemre, a hibás teljesítésre stb. egyebekben a Szerződés rendelkezései irányadók.

**7. Gépekkel, berendezésekkel kapcsolatos rendelkezések**

**7.1.1.** A Vállalkozó a munkát saját vagy az Alvállalkozó üzemeltetésében levő gépek és berendezések (a továbbiakban: Gép) felhasználásával végezheti. A Vállalkozó kijelenti, hogy a Szerződésben foglalt feladat megfelelő minőségben, mennyiségben és határidőben történő ellátásához szükséges saját vagy alvállalkozói üzemeltetésében levő üzemképes és a szükséges hatósági engedélyekkel bíró Gépekkel rendelkezik.

**7.1.2.** A Vállalkozó köteles folyamatosan gondoskodni a Gépek karbantartásáról, üzemképességük biztosításáról, továbbá a biztonságos üzemeléshez szükséges jogi, hatósági előfeltételek fenntartásáról. Amennyiben a Vállalkozó ennek nem tesz eleget, a Megrendelők a Gép munkaterületről történő eltávolítására utasítást adhat. Amennyiben bármely Gép üzemképességének, biztonságos üzemeléshez szükséges jogi, hatósági előfeltételek megítélésében a Megrendelők és a Vállalkozó között vita támad, a Megrendelők képviselőjének döntése irányadó.

**7.1.3.** Amennyiben a munka előrehaladása olyan eltérést mutat, ami a véghatáridő betartását veszélyezteti, illetve az eltérés megszüntetésére szükséges intézkedéseket a Vállalkozó elmulasztja, a Megrendelők jogosultak a hiányzó Gépnek a – Vállalkozó költségére történő –pótlására. A Vállalkozó a Megrendelők által ilyen módon pótolt hiányzó Gépet biztosító gazdasági társasággal köteles a Szerződés feltételrendszerével egyező alvállalkozói szerződést kötni.

**7.1.4.** A Vállalkozót a Gépek folyamatos rendelkezésre bocsátásának kötelezettségéből származó felelősség a Szerződés egész hatálya alatt terheli. Ezen kötelezettség megszegéséből eredő valamennyi költségért és kárért a Vállalkozó felelős.

**7.1.5.** A Vállalkozónak a Gépekkel kapcsolatos biztosítási eseményt a Megrendelők és a biztosító – üzemi baleset esetén a jogszabályban előírt szervezetek – felé haladéktalanul jelentenie kell.

**8. A Szerződő Felek helyszíni képviselői**

**8.1.1.** A Megrendelők műszaki ellenőre(i)

| név | szakág | nyilvántartási szám | cím | telefonszám, e-mail |
| --- | --- | --- | --- | --- |
| Bagaméry László Róbert | általános építési szakterület | ME-É 15-0375 | 4400 Nyíregyháza, Mandabokori út 25/b. | +36 30 955 2536 |

**8.2.1.** A Vállalkozó felelős műszaki vezetője

|  |  |  |  |  |
| --- | --- | --- | --- | --- |
| név | szakág | nyilvántartási szám | cím | telefonszám, e-mail |
| Pödröczi Margit | általános építési szakterület | MV-É 13-0442 | 2096 Üröm, Óvoda köz 2. | grotta1@grotta.hu |

**9. Teljesítés**

**9.1.** A Vállalkozó akkor teljesít szerződésszerűen, ha a Szerződés tárgya szerinti munkákat a 4.3. pontban előírt határidőre vagy előtte, a Szerződésben meghatározottak szerint maradéktalanul, mennyiségi és minőségi hiány nélkül, valamint a jogszabályokban előírtak szerint elvégezte.

**9.2.** A Szerződés szerinti munkálatok teljes körű elkészültét követően (4.2. pont szerinti határidőre), azok műszaki átadás-átvétele a 4.3. pontban megjelölt teljesítési határidő szerint történik meg. A Megrendelők csak komplett, hiba- és hiánymentes teljesítést igazolnak, illetve vesz át, a szolgáltatás oszthatatlanságára tekintettel.

**9.3.** A Vállalkozó köteles a Szerződés szerinti munkák elkészültének időpontját öt (5) nappal korábban írásban a Megrendelők felé készre jelenteni. A Vállalkozó készre jelentését követően a Megrendelők kitűzik a műszaki átadás-átvételi eljárás időpontját. A műszaki átadás-átvételi eljárás megkezdésének feltétele, hogy az eljárás kezdetét megelőzően öt (5) nappal a Megrendelők megkapják a teljesítmény nyilatkozatokat, a kivitelezői nyilatkozatokat, felelős műszaki vezetői nyilatkozato(ka)t, a minőséget igazoló dokumentumokat, a minősítő iratokat, használati és karbantartási útmutató stb. A Vállalkozó köteles ezeket összefűzött, rendszerezett, tartalomjegyzékkel összeállított módon elkészíteni.

**9.4.** A műszaki átadás-átvételi eljárásról jegyzőkönyvet kell felvenni, amelyben rögzíteni kell a megjelentek nyilatkozatait, a Megrendelők által észlelt hibákat, ezeknek a Megrendelők által megállapított összegét, a hibák kijavításának, hiányok pótlásának a Megrendelők által előírt határidejét, továbbá a Vállalkozó ezekre vonatkozó vállalási nyilatkozatait. Jegyzőkönyvben kell rögzíteni a Vállalkozó hibajavítását követően az átvételt.

**9.5.** Határidőben teljesít a Vállalkozó, ha a műszaki átadás-átvételi eljárás a Szerződésben előírt befejezési határidőn belül, vagy a határnapon a munka hiba- és hiánymentes átvételével befejeződik. A Megrendelők a Vállalkozó szerződésszerű teljesítése esetén az elvégzett munka átvételét nem tagadhatják meg.

**9.6.** Az átadás-átvételi eljárás időtartama alatt is a Vállalkozó viseli a kárfelelősséget. A Megrendelőkre a kárveszély a sikeres műszaki átadás-átvételi eljárás lezárását követően száll át.

**9.7.** Amennyiben a Szerződést a Megrendelők közös ajánlattevőkkel kötötték meg, a teljesítésigazolásig a közös ajánlattevőknek nyilatkozniuk kell, hogy közülük melyik mekkora készre jogosult az ellenszolgáltatásból.

**9.8.** A Szerződés teljesítését igazoló teljesítésigazolást a Megrendelő készítik elő, a sikeresen lezárt – hiba- és hiánymentes teljesítést igazoló – műszaki átadás-átvételi jegyzőkönyv alapján. A dokumentum kizárólag a Szerződő Felek Szerződésben feljogosított képviselőinek együttes aláírásával érvényes.

**9.9.** A Megrendelők részéről a teljesítésigazolás aláírására jogosult:

Boross Sándor (tel: +36 30 297 5669, e-mail: boross@bihari.hu)

**9.10.** A Vállalkozó részéről a teljesítésigazolás aláírására jogosult: Pödröczi Margit felelős műszaki vezető (MV-É 13-0442)

**10. Hibás teljesítés**

**10.1.** A Vállalkozó hibásan teljesít, ha a munkát nem a Szerződés szerint, illetve nem megfelelő mennyiségben, minőségben végzi.

**10.2.** Hibás teljesítés esetén a Vállalkozó a Megrendelők felszólítására köteles a hiba kijavítását haladéktalanul megkezdeni, és a Megrendelők által megjelölt határidőn belül teljes körűen befejezni.

**10.3.** Amennyiben a Vállalkozó a hiba javítását megtagadja, nem kezdi meg, a hiba javítását nem megfelelő minőségben, mennyiségben végzi, vagy határidőben nem fejezi be, vagy a hiba megfelelő minőségű, mennyiségű, határidejű javítása tőle el nem várható, és ezzel a Vállalkozó veszélyezteti a befejezési/részteljesítési határidőt, a Megrendelők jogosultak a hibát saját maga és/vagy más vállalkozó igénybevételével – a Vállalkozó költségére – kijavíttatni.

**11. Számlázási, fizetési feltételek**

**11.1.** Megrendelők a Kbt. a 135. § (8) bekezdésében foglalt rendelkezés alapján a nettó Ajánlati Ár 30 %-ának megfelelő összegű előleg igénybevételét biztosítják Vállalkozó számára, erre irányuló vállalkozói igény esetén, melynek vonatkozásában Vállalkozó az ajánlattétel során köteles nyilatkozni. **Az igénybe vett előleg kifizetésére a 322/2015. (X.30.) Korm. rendelet 30. § (1) bekezdésének megfelelően legkésőbb az építési munkaterület átadását követő 15 napon belül kerül sor.**

A Vállalkozó a Szerződés teljesítése során egy (1) előlegszámla, két (2) részszámla továbbá a teljesítést követően egy (1) végszámla benyújtására jogosult, a Szerződés 4.2. és 4.3. pontjában meghatározott rész- illetve véghatáridőben történő teljesítés és a szerződés szerinti műszaki tartalom megvalósítása esetén.

|  |  |  |  |
| --- | --- | --- | --- |
|  | Számla kiállításának időpontja | Számla kiállításának feltétele, a műszaki tartalom | Számla összege |
| előlegszámla | az építési munkaterület átadás-átvételét követő 8 napon belül |  | A nettó Ajánlati Ár (Szerződéses ár) 30 %-a. Az előleg a végszámlában kerül elszámolásra, levonásra.  (Számla összege: nettó 21.235.988 Ft [bruttó 26.969.704 Ft.]) |
| 1. részszámla |  | A szerződéses műszaki tartalom szerinti munkák elvégzésének 50%-os készültségi fokánál. | A nettó Ajánlati Ár (Szerződéses ár) 20 %-a.  (Számla összege: nettó 14.157.325 Ft [bruttó 17.979.803 Ft.]) |
| 2. részszámla  [1. részhatáridő] | Munkaterület átadásától számított 90 nap | A szerződéses műszaki tartalom szerinti munkák elvégzésének 100%-os készültségi fokánál. | A nettó Ajánlati Ár (Szerződéses ár) 20 %-a.  (Számla összege: nettó 14.157.325 Ft [bruttó 17.979.803 Ft.]) |
| végszámla  [véghatáridő] | Munkaterület átadásától számított 110 nap | A sikeres műszaki átadás-átvételi eljárás lezárását követően. | A nettó Ajánlati Ár (Szerződéses ár) 60 %-a. Az előleg a végszámlában kerül elszámolásra, levonásra.  (Számla összege: nettó 21.235.988 Ft [bruttó 26.969.704 Ft.]) |

**11.2.** **A számla benyújtásának feltételei:**

**11.2.1.** A Vállalkozó tudomásul veszi és elfogadja, hogy – a számla és az ellenszolgáltatás beazonosíthatósága érdekében – a számlához köteles csatolni a teljesítésigazolást. A Vállalkozó tudomásul veszi és elfogadja továbbá, hogy köteles számláján – a jogszabályok által előírt adatokon túl – feltüntetni a Megrendelőknek a Szerződésben megjelölt szerződésszámát is, e nélkül a Megrendelők a számlát formai hibára hivatkozásra jogosult visszaküldeni. Vállalkozó köteles a számlán feltüntetni az alábbi szöveget is *„Az Egyesület által használt épület felújítása”.*

A számla befogadási helye a Megrendelő1 székhelye.

**11.3.** Felek rögzítik, hogy amennyiben a Vállalkozó a Szerződés teljesítéshez Alvállalkozót vesz igénybe, a Ptk. 6:130. § (1)-(2) bekezdésétől eltérően a következő szabályok szerint köteles az ellenszolgáltatást teljesíteni.

1. A Vállalkozó legkésőbb a teljesítés elismerésének időpontjáig köteles cégszerűen aláírt nyilatkozatot tenni, hogy az általa a teljesítésbe bevont Alvállalkozók egyenként mekkora összegre jogosultak az ellenszolgáltatásból, egyidejűleg köteles felhívni az alvállalkozókat, hogy állítsák ki ezen számláikat a Vállalkozónak.
2. A Vállalkozó köteles a számlában részletezni az Alvállalkozói, valamint a vállalkozói teljesítést.
3. A számlában feltüntetett Alvállalkozói teljesítés ellenértékét a Megrendelők tizenöt (15) napon belül utalja át a Vállalkozónak.
4. A Vállalkozó köteles haladéktalanul kiegyenlíteni az Alvállalkozók számláit vagy az Alvállalkozóval kötött szerződésben foglaltak szerint az Alvállalkozói díj egy részét visszatartja.
5. A Vállalkozó köteles a Megrendelő1 részére átadni az átutalások igazolásainak másolatait.
6. A Vállalkozó által benyújtott és a Megrendelő1 által befogadott számlában megjelölt, vállalkozói teljesítés ellenértékét a Megrendelő1 tizenöt (15) napon belül átutalja a Vállalkozónak, ha a Vállalkozó az Alvállalkozókkal szembeni fizetési kötelezettségét teljesítette, és ezt a Megrendelő1-nek hitelt érdemlő módon igazolja.
7. Ha a Vállalkozó a Szerződés 11.3.4. és 11.3.5. pontjai szerinti kötelezettségét nem teljesíti, az ellenszolgáltatás fennmaradó részét a Megrendelő1 őrzi, és az akkor illeti meg a Vállalkozót, ha a Megrendelő1 részére igazolja, hogy a Szerződés 11.3.4. és 11.3.5. pontjai szerinti kötelezettségét teljesítette, vagy hitelt érdemlő irattal igazolja, hogy az Alvállalkozó vagy szakember nem jogosult a Vállalkozó által bejelentett összegre vagy annak egy részére.
8. Vállalkozó kötelezettséget vállal arra, hogy a Szerződés tárgyát képező munka megvalósítása során a teljesítésbe bevont valamennyi alvállalkozójával kötendő szerződésben a Szerződés 11.3.4. és 11.3.5. pontjaiban írt szabályozás érvényesítésének megfelelő.
9. A Felek rögzítik, hogy a Vállalkozó az igénybe vett Alvállalkozónak a teljesítésért – visszatartási kötelezettség nélkül – abban az esetben fizethet, ha az Alvállalkozó
   1. az alvállalkozó a Vállalkozó rendelkezésére bocsátja a tényleges kifizetés időpontjától számított harminc (30) napnál nem régebbi nemleges adóigazolást,
   2. az alvállalkozó a kifizetés időpontjában szerepel a köztartozásmentes adózói adatbázisban, vagy
   3. a Vállalkozó rendelkezésére bocsátja az adóigazgatási eljárás részletszabályairól szóló kormányrendelet szerinti köztartozásmentes adózói minőségről szóló igazolást.
10. A Vállalkozó az általános adóigazolás rendelkezésre bocsátása után az abban szereplő köztartozás erejéig visszatartja a kifizetést. Ha az általános adóigazolásban szereplő köztartozás ellenére a Vállalkozó elmulasztja a visszatartást, a kifizetés erejéig egyetemlegesen felel az alvállalkozót a kifizetés időpontjában terhelő köztartozásért. A visszatartási kötelezettség az általános forgalmi adóra nem terjed ki.

Alvállalkozói közreműködés nélküli teljesítés esetén Megrendelők a vállalkozói díjat (Szerződéses ár) a Vállalkozó számlájának kézhezvételét követő 30 naptári napon belül a Vállalkozó számlában megjelölt bankszámlájára történő átutalással fizetik meg.

**11.4.** A Vállalkozó a Szerződés tárgyát képező feladat végrehajtását, azaz a Szerződés **10.3.** pontjában írt teljesítés tényét igazoló műszaki átadás-átvételi jegyzőkönyv rendelkezésre állását, illetve a kivitelezéssel kapcsolatos összes dokumentumnak, nyilatkozatnak, ideértve a megvalósulási dokumentációt, a Megrendelő1 részére történő átadását követően, nyújthatja be a Megrendel1 által készített, Vállalkozó által is aláírt teljesítésigazolást és az annak alapján három (3) példányban kiállított, cégszerűen aláírt, a hatályos jogszabályi rendelkezéseknek mindenben megfelelő, a teljesítésigazolással egyező mértékű, alakilag és tartalmilag hibátlan számlát, az alábbi feltételek szerint.

**11.5.** Felek rögzítik, hogy amennyiben a Vállalkozó jelen szerződés teljesítéshez alvállalkozót vesz igénybe, a Ptk. 6:130. § (1)-(2) bekezdésétől eltérően a következő szabályok szerint köteles az ellenszolgáltatást teljesíteni.

**11.6.1.** A Vállalkozó legkésőbb a teljesítés elismerésének időpontjáig köteles cégszerűen aláírt nyilatkozatot tenni, hogy az általa a teljesítésbe bevont alvállalkozók egyenként mekkora összegre jogosultak az ellenszolgáltatásból, egyidejűleg köteles felhívni az alvállalkozókat, hogy állítsák ki ezen számláikat.

**11.6.2.** A Vállalkozó köteles a számlában részletezni az alvállalkozói, valamint a vállalkozói teljesítést.

**11.6.3.** A számlában feltüntetett alvállalkozói teljesítés ellenértékét a Megrendelő1 tizenöt (15) napon belül utalja át a Vállalkozónak.

**11.6.4.** A Vállalkozó köteles haladéktalanul kiegyenlíteni az alvállalkozók számláit vagy az alvállalkozóval kötött szerződésben foglaltak szerint az alvállalkozói díj egy részét visszatartja.

**11.6.5**. A Vállalkozó köteles a Megrendelő1 részére átadni az átutalások igazolásainak másolatait.

**11.6.6**. A Vállalkozó által benyújtott és a Megrendelő1 által befogadott számlában megjelölt, fővállalkozói teljesítés ellenértékét a Megrendelő1 15 napon belül átutalja a Vállalkozónak.

**11.6.7.** Ha a Vállalkozó a 11.6.4. vagy 11.6.5. pont szerinti kötelezettségét nem teljesíti, az ellenszolgáltatás fennmaradó részét a Megrendelő1 őrzi, és az akkor illeti meg a Vállalkozót, ha a Megrendelő1 részére igazolja, hogy a 11.6.4. vagy 11.6.5. pont szerinti kötelezettségét teljesítette, vagy hitelt érdemlő irattal igazolja, hogy az alvállalkozó vagy szakember nem jogosult a Vállalkozó által bejelentett összegre vagy annak egy részére.

**11.7.** A havonta nettó módon számított 200 000 forintot meghaladó kifizetésnél ajánlattevő az igénybe vett alvállalkozónak a teljesítésért - visszatartási kötelezettség nélkül - abban az esetben fizethet, ha

a) az alvállalkozó az ajánlattevő rendelkezésére bocsát a tényleges kifizetés időpontjától számított 30 napnál nem régebbi nemleges adóigazolást,

b) az alvállalkozó a kifizetés időpontjában szerepel a köztartozásmentes adózói adatbázisban, vagy

c) az ajánlattevő rendelkezésére bocsátja az adóigazgatási eljárás részletszabályairól szóló kormányrendelet szerinti köztartozásmentes adózói minőségről szóló igazolást.

Az ajánlattevő az általános adóigazolás rendelkezésre bocsátása után az abban szereplő köztartozás erejéig visszatartja a kifizetést. Ha az általános adóigazolásban szereplő köztartozás ellenére az ajánlattevő elmulasztja a visszatartást, a kifizetés erejéig egyetemlegesen felel az alvállalkozót a kifizetés időpontjában terhelő köztartozásért. A visszatartási kötelezettség az általános forgalmi adóra nem terjed ki.

**11.8.** Fizetési késedelem esetén a Vállalkozó jogosult a Ptk. 6:155. §-a szerinti kamatnak megfelelő, késedelmesen megfizetett összegre vetített késedelmi kamatot érvényesíteni a Megrendelőkkel szemben.

**11.9.** A Vállalkozó kijelenti, hogy a Kbt. 136. § (1) bekezdés a) pontja értelmében nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) ka)-kb) pontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak. A Kbt. 136. § (1) bekezdés b) pontjának eleget téve Felek megállapodnak, hogy a Vállalkozó köteles jelen szerződés teljesítésének teljes időtartama alatt tulajdonosi szerkezetét a Megrendelők számára megismerhetővé tenni. Vállalkozó a jelen szerződés teljesítésének teljes időtartama alatt haladéktalanul írásban köteles a Kbt. 143. § (3) bekezdése szerinti ügyletekről a Megbízót értesíteni.

**11.10.** Felek rögzítik, hogy a Kbt. 136. (2) bekezdése alapján, amennyiben a Vállalkozó külföldi adóilletőségű, úgy köteles jelen szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül.

**11.11.** A Kbt. 135. § (6) bekezdése alapján a Megrendelők jelen szerződésen alapuló ellenszolgáltatásból eredő tartozásával szemben csak a jogosult által elismert, egynemű és lejárt követelését számíthatja be.

**11.12.** A Vállalkozó a Szerződésből eredő jogait és kötelezettségeit harmadik személyre át nem ruházhatja, a Megrendelőkkel kapcsolatos követelésére zálogjogot nem alapíthat, a Szerződés teljesítését direkt vagy indirekt módon – tekintet nélkül az átruházás jogcímére – másnak nem engedheti át. A Vállalkozó a Szerződésből eredő bármely követelésének engedményezésére, faktorálására, zálogjog alapítására kizárólag a Megrendelők által meghatározott feltételek mellett a Megrendelők előzetes írásbeli jóváhagyása alapján jogosult. E rendelkezések megszegése a Szerződés azonnali hatályú Megrendelői felmondását eredményezheti.

**12. A Szerződés biztosítékai**

**12.1. Jótállási felelősség**

12.1.1. A Vállalkozó a Ptk. 6:171 § (1) bekezdésében foglaltakra figyelemmel tizenkét (12) hónap + 0 (12) hónap (az ajánlatban foglaltaknak megfelelően) jótállásra köteles.

12.1.2. A Szerződő Felek rögzítik, hogy a jótállási időszakban felmerült hibák esetében az érintett munkarészre vonatkozóan a jótállási időszak annak kijavításának átvételétől számítottan újra kezdődik.

**12.2. Szavatosság**

12.2.1. A Vállalkozó a Jótállási Időszak leteltét, illetve a jótállási igazolás kiadását követően a Ptk. 6: 159. §-ban foglalt rendelkezés alapján szavatossági kötelezettség teljesítésére köteles.

12.2.2. Szerződő felek rögzítik, hogy a Szavatossági Időszakban felmerült hibák esetén az érintett munkarészre vonatkozóan a Szavatossági Időszak annak kijavítása átvételétől újrakezdődik.

***12.2. Kötbérek***

**12.2.1.** A Szerződő Felek a Szerződésben rögzített befejezési határidő elmulasztása esetére késedelmi kötbért kötnek ki. Kötbérterhes határidőnek minősül a Vállalkozónak a Szerződés 4.3**.** pontjában meghatározott véghatáridőhöz képest történő szerződésszegése és/vagy mulasztásából bekövetkezett késedelme. A késedelmi kötbér napi mértékét a Szerződő Felek a Szerződéses Ár, mint kötbéralapnak 0,4 **%**-ában határozzák meg a késedelem minden megkezdett naptári napja után. A késedelmi kötbér maximuma a Szerződéses Ár, mint vetítési alap 10 **%**-a.

**12.2.2.** Hibák kijavítására, a hiányok pótlására vállalt és a műszaki átadás-átvételi jegyzőkönyvekben rögzített feladatok, munkák határidőre történő elvégzésének elmulasztása esetén a Vállalkozó hibás teljesítési kötbért köteles fizetni a Megrendelőknek, melynek mértéke a műszaki átadás-átvételi jegyzőkönyvben a hibajavítással, hiánypótlással érintett Szerződéses ár értékének, mint vetítési alapnak 0,4 **%**-a a késedelem minden megkezdett naptári napja után, a kötbér maximuma a hibával érintett munkarész Szerződéses árának 10%-a .

**12.2.3.** A **12.2.1.** és **12.2.2.** pont szerinti kötbérek együttes maximális értéke nem haladhatja meg a Szerződéses Ár **20%**-át.

**12.2.4.** A Vállalkozónak felróható lehetetlenülés, a Vállalkozó által a teljesítés jogos ok nélküli megtagadása és/vagy a Vállalkozó felróható magatartása miatt a Megrendelők által jogszerűen gyakorolt elállás, felmondás (meghiúsulás) esetén a Vállalkozó kötbér és kártérítési felelősséggel tartozik. A meghiúsulási kötbér mértéke a nettó Szerződéses Ár, mint kötbér alap **30%**-át kitevő összeg.

**12.2.5.** A Megrendelő jogosult a kötbért és az azt meghaladó kárát – ideértve a következményi károkat is – és a szerződésszegésből eredő egyéb jogait is a Vállalkozóval szemben érvényesíteni.

***12.3. Felelősségbiztosítás, építésszerelési biztosítás***

**12.3.1.** A Vállalkozónak a Szerződés aláírásakor rendelkeznie kell minimum a Szerződésben szereplő befejezési határidőt kilencven (90) nappal meghaladó érvényességű felelősségbiztosítással. A Vállalkozó előbbiekben rögzítetteknek megfelelően érvényes felelősségbiztosítási kötvény másolata a Szerződés 2. számú melléklete. A felelősségbiztosítás minimális mértéke 30 millió Ft/év és 10 millió Ft/káresemény. Amennyiben a biztosítási kötvény olyan rendelkezéseket, kizárásokat tartalmaz, amelyek alapján a biztosító helytállási kötelezettsége nem várható, a Megrendelők kötelezhetik a Vállalkozót a biztosítási szerződés módosítására, kiegészítésére. A Vállalkozó felelősségbiztosításának ki kell terjednie az építési - szerelési biztosításra és harmadik félnek okozott kárra is.

**12.3.2.** A biztosítás hiánya, módosítások, kiegészítések elmaradása esetén a Megrendelők a megfelelő biztosítást saját javára és a Vállalkozó költségére megköthetik. A biztosítás fennállását, érvényességét a Megrendelők a Szerződés hatálya alatt, akár a díjfizetési bizonylatok bekérésével is, bármikor vizsgálhatja. A Vállalkozó ezen kötelezettségének megszegése esetén, úgy tartozik helytállni a Megrendelők felé a bekövetkezett kárért, mint a biztosítási szerződés érvényessége és hatálya alatt.

**13. A Szerződés hatálybalépése, megszűnése, módosítása**

**13.1.** A jelen Szerződés azon a napon lép hatályba, amelyik napon a Szerződő Felek közül az utolsó fél aláírta. Szerződő Felek vállalják, hogy a hatálybalépés napjáról haladéktalanul értesítik valamennyi másik Szerződő Felet.

**13.2. *A Szerződés megszűnik***:

**13.2.1** bármelyik Fél azonnali hatályú felmondásával, a másik Fél súlyos szerződésszegése esetén;

**Megrendelők felmondhatják a Szerződést** – a Vállalkozó súlyos szerződésszegése esetén;

Súlyos szerződésszegésnek minősül különösen, amennyiben a Vállalkozó 4.2. vagy 4.3 pontjában meghatározott határidővel 15 napot meghaladó késedelembe esik.

**13.2.2 Vállalkozó felmondhatja a Szerződést** a Megrendelők – alábbiakban meghatározott - súlyos szerződésszegése esetén;

- ha Megrendelő1 a Vállalkozó befogadott és esedékessé vált számlájának kiegyenlítésével – fizetési felszólítást követően – 45 (negyvenöt) napot meghaladó késedelembe esik.

**13.2.3**. bármelyik Fél jogutód nélküli megszűnésével.

**13.3.** A Szerződés megszűnése esetén a Felek egymással elszámolnak.

**13.4.** A Megrendelők a szerződést felmondják a Kbt. 143. § (3) bekezdése értelmében – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha:

1. a Vállalkozóban közvetetten vagy közvetlenül 25 %-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
2. a Vállalkozó közvetetten vagy közvetlenül 25 %-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

**13.5.** Felek rögzítik, hogy a Kbt. 143. § (2) bekezdése szerint a Megrendelők kötelesek jelen szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy a Vállalkozó tekintetében a közbeszerzési eljárás során kizáró ok áll fenn, és ezért ki kellett volna zárni a közbeszerzési eljárásból.

**13.6.** A Vállalkozó köteles jegyzett tőkéjének csökkenését, cégformájának megváltozását, más társaságba történő beolvadását, szétválását köteles nyolc (8) napon belül írásban bejelenteni a Megrendelők részére.

**13.7.** Szerződő Felek a Szerződést kizárólag a Kbt. 141. §-a alapján és írásban módosíthatják.

**14. Üzleti titok, közérdekű adatok**

**14.1.** A Szerződő Felek megállapodnak abban, hogy a teljesítésük során az egymásnak átadott információkat bizalmasan, üzleti titokként kezelik, arról kívülálló harmadik személynek sem szóban, sem írásban a másik Fél előzetes írásbeli beleegyezése nélkül felvilágosítást nem adnak. Ez értelemszerűen nem vonatkozik azokra az információkra, amelyek titokban tartását jogszabály nem teszi lehetővé.

**14.2.** A Szerződő Felek tudomásul veszik, hogy az Állami Számvevőszékről szóló 2011. évi LXVI. törvény alapján az Állami Számvevőszék vizsgálhatja az államháztartás alrendszereiből finanszírozott beszerzéseket és az államháztartás alrendszereinek vagyonát érintő szerződéseket a megrendelőknél, a megrendelők nevében vagy képviseletében eljáró természetes személynél és jogi személynél, valamint azoknál a szerződő feleknél, akik, illetve amelyek a Szerződés teljesítéséért felelősek, továbbá a Szerződés teljesítésében közreműködő valamennyi gazdálkodó szervezetnél.

**15. Egyéb rendelkezések**

**15.1.** A Szerződő Felek kijelentik, hogy mindketten elsősorban a Szerződés megfelelő teljesítésében érdekeltek, ennek alapján megtesznek minden általában elvárható intézkedést, amely a jogok jóhiszemű gyakorlásán alapszik, illetőleg tartózkodnak minden olyan magatartástól, vagy tevékenységtől, amely a Szerződés teljesítését gátolná, vagy veszélyeztetné.

**15.2.** A Szerződő Felek egymáshoz intézett nyilatkozataikat írásban, a másik Fél székhelyére címezve, ajánlott levél, telefax, távirat útján teszik meg. A szóban megtett nyilatkozatokat haladéktalanul írásban is meg kell erősíteni. A nem jogosulttól származó nyilatkozatot meg nem tettnek kell tekinteni, kivéve, ha azt haladéktalanul az arra jogosult írásban megerősíti, vagy a nyilatkozat bejelentés stb. a másik Felet kár bekövetkezésének veszélyére figyelmezteti, kár enyhítésével kapcsolatos. A Szerződő Felek helyszíni képviselői írásbeli nyilatkozataikat az építési napló útján teszik meg.

**15.3.** A Szerződés három (4), egymással szó szerint megegyező eredeti példányban készült, melyből egy (1) példány a Megrendelő1-et, két (2) példány a Megrendelő2-t, egy (1) példány a Vállalkozót illeti meg. A Szerződés aláírását megelőzően keletkezett dokumentumoknak csak annyiban van relevanciája, amennyiben a Szerződő Felek szerződéskötési akaratát igazolja. Bármely előzményi irat és a Szerződés ellentmondása esetén a Szerződés rendelkezései az irányadók. A Szerződésben megjelölt mellékletek a Szerződés elválaszthatatlan részét képezik.

**15.4.** A Szerződő Felek megállapodnak abban, hogy a Szerződésből eredő jogvitáikat elsősorban békés, tárgyalásos úton rendezik. Ha az ilyen rendezés ésszerű határidőn belül nem vezetne eredményre, úgy a Szerződő Felek a perérték függvényében a Polgári perrendtartásról szóló 2016. évi CXXX. törvény általános hatásköri és illetékességi szabályozásának alkalmazását kötik ki.

**15.5.** Felek rögzítik, hogy a szerződés megkötése során a közbeszerzésekre vonatkozó szabályozás céljával összhangban, a közbeszerzés alapelveinek tiszteletben tartásával kell eljárni.

**15.6.** A Szerződés elválaszthatatlan részét képezi az alábbi melléklet(ek):

1. számú melléklet: Ajánlattételi Felhívás, Közbeszerzési Dokumentum, valamint a Vállalkozó nyertes ajánlata (akkor is, ha azok fizikailag nem kerülnek a Szerződéshez csatolásra)

2. számú melléklet: A Vállalkozó felelősségbiztosítási kötvény másolata

**15.7.** A Szerződésben nem szabályozott kérdésekben, Magyarország hatályos jogszabályai, különös tekintettel, a Kbt., a Polgári Törvénykönyvről szóló 2013. évi. törvény, valamint, az építőipari kivitelezési tevékenységről szóló 191/2009. (IX.15.) Korm. rendelet rendelkezései az irányadóak.

A Szerződő Felek cégjegyzésre jogosult képviselői a Szerződést – elolvasás és értelmezés után – mint ügyleti akaratukkal mindenben megegyezőt, jóváhagyólag írják alá.

|  |  |
| --- | --- |
| Budapest, 2020. augusztus 18.  \_\_\_\_\_\_\_\_\_\_\_\_\_  **Bihari János Kulturális Egyesület**  Megrendelő1  képviseli: Boross Sándor  elnök | Budapest, 2020. augusztus 18.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Budapest Főváros VII. kerület Erzsébetváros Önkormányzata**  Megrendelő2  képviseli: Niedermüller Péter  polgármester  Ellenjegyzi: \_\_\_\_\_\_\_\_\_\_\_\_\_\_\_\_\_  dr. Laza Margit jegyző |
| Pénzügyi ellenjegyzés: \_\_\_\_\_\_\_\_\_\_\_\_\_\_\_\_\_  ………………….  Pénzügyi Iroda Vezetője  Budapest, 2020. augusztus 18.  \_\_\_\_\_\_\_\_\_\_\_\_\_\_\_\_\_\_\_  **KeS Építőipari Szolgáltató Korlátolt Felelősségű Társaság**  Vállalkozó  képviseli: Kovács Sándor  ügyvezető | |
|  | |
|  | |